|  |
| --- |
|  |
| **REPUBLIKA HRVATSKA****PRIMORSKO-GORANSKA ŽUPANIJA****OPĆINA OMIŠALJ****UPRAVNI ODJEL** |

KLASA: 024-01/24-01/125

URBROJ: 2170-30-24-1

Omišalj, 31. listopada 2024.

**PREDMET:** **SAVJETOVANJE SA ZAINTERESIRANOM JAVNOŠĆU O** **NACRTU PLANA DAVANJA KONCESIJA** **NA PODRUČJU OPĆINE OMIŠALJ ZA 2025. GODINU**

 Temeljem članka 78. Zakona o koncesijama („Narodne novine“ broj 67/19 i 107/20) nadležno tijelo jedinice lokalne i područne (regionalne) samouprave, u ime jedinice lokalne i područne (regionalne) samouprave dužno je izraditi godišnji plan davanja koncesija iz svoje nadležnosti za iduću kalendarsku godinu, te ga najkasnije do kraja siječnja iduće godine dostaviti ministarstvu nadležnom za financije na obrascu koji predstavlja prilog 3. Pravilnika o registru koncesija („Narodne novine“ broj 1/18).

 Godišnji plan davanja koncesija mora biti usklađen sa srednjoročnim (trogodišnjim) planom davanja koncesija.

 Temeljem članka 44. Zakona o komunalnom gospodarstvu („Narodne novine“ broj 68/18, 110/18 i 32/20) i članka 8. Odluke o komunalnim djelatnostima na području općine Omišalj („Službene novine Primorsko-goranske županije“ broj 6/22, 12/22, 20/22 i 17/23), pravna ili fizička osoba može steći pravo obavljanja komunalne djelatnosti obavljanja dimnjačarskih poslova koncesijom.

 Općina Omišalj je 2. listopada 2020. godine s gospodarskim subjektom MLD-USLUGE d.o.o. zaključila Ugovor o koncesiji za obavljanje komunalne djelatnosti dimnjačarskih poslova na području općine Omišalj, KLASA: 363-01/15-01/86, URBROJ: 2142-06-20-01-26, na razdoblje od 5 (pet) godina od dana sklapanja ugovora. Uzimajući u obzir istek spomenutog ugovora tokom 2025. godine, Planom davanja koncesija na području općine Omišalj za 2025. godinu se predviđa provedba postupka za dodjelu predmetne koncesije po isteku važenja ugovora. Izuzev navedenog, Općina Omišalj ne planira izdavati druge koncesije na svojem području u 2025. godini.

 **Svoje prijedloge vezane uz Nacrt Plana možete podnijeti putem Obrasca za savjetovanje dostupnog na ovoj stranici. Popunjen obrazac šalje se putem e-maila na adresu:** **kristijan.loncaric@omisalj.hr**

 **Savjetovanje o nacrtu Prijedloga Plana otvoreno je do 2. prosinca 2024.**

 Po završetku Savjetovanja svi pristigli prijedlozi bit će pregledani i razmotreni, sastavit će se Izvješće o prihvaćenim i neprihvaćenim prijedlozima, kao i razlozima neprihvaćanja, i to Izvješće bit će objavljeno na ovoj stranici.

Općina Omišalj

Na temelju članka 78. Zakona o koncesijama („Narodne novine“ broj 67/19 i 107/20) i članka 33. Statuta Općine Omišalj („Službene novine Primorsko-goranske županije“ broj 5/21), Općinsko vijeće Općine Omišalj na \_\_\_ sjednici održanoj \_\_\_\_\_\_\_\_\_\_ 2024. donijelo je sljedeći

**ZAKLJUČAK
o donošenju Plana** **davanja koncesija**

**na području općine Omišalj za 2025. godinu**

**Članak 1.**

Donosi se Plan davanja koncesija na području općine Omišalj za 2025. godinu.

**Članak 2.**

Plan iz članka 1. ovog Zaključka nalazi se u privitku Zaključka i čini njegov sastavni dio.

**Članak 3.**

Ovaj Zaključak stupa na snagu osmog dana od dana objave u „Službenim novinama Primorsko-goranske županije“.

KLASA:

URBROJ:

Omišalj, \_\_\_\_\_\_\_\_ 2024.

**OPĆINSKO VIJEĆE OPĆINE OMIŠALJ**

**Predsjednica**

**Dunja Mihelec**